சவோகிர் சிந்தாரோவ்

சவோகிர் சிந்தாரோவ் (Javokhir Sindarov; பிறப்பு: 8 திசம்பர் 2005) உசுபெக்கிசுத்தான் சதுரங்க கிராண்ட்மாசுட்டர். இவர் தனது 12-ஆவது அகவையில் (12 ஆண்டுகள், 10 மாதங்கள், 8 நாட்கள்) கிராண்ட்மாசுட்டர் ஆன ஒரு சதுரங்க மேதை ஆவார்.

வாழ்க்கைக் குறிப்பு
சிந்தாரோவ் தாஷ்கந்து நகரில் 2005 திசம்பர் 8 இல் பிறந்தார். 2017 அக்டோபரில் இவருக்கு பன்னாட்டு மாசுட்டர் பட்டம் வழங்கப்பட்டது.88th FIDE Congress 2017, 7-15 October, Goynuk, Antalya, Turkey FIDE தனது முதலாவது கிராண்ட்மாசுட்டர் பட்டத்தை 2018 சூனில் பெற்றார்.Sindarov Likely Becomes 'New' 2nd-Youngest GM In History Chess.com அதே ஆண்டு செப்டம்பரில் இரண்டாவது கிராண்ட்மாசுட்டர் பட்டத்தை உலக இளையோர் சதுரங்க வாகைப் போட்டியில் பெற்று, தனது தரத்தை 2500 ஆக்கினார். 2018 அக்டோபரில், தனது மூன்றாவது கிராண்ட்மாசுட்டர் பட்டத்தை வென்று, வரலாற்றில் இரண்டாவது இளைய கிராண்ட்மாசுட்டரானார். இப்பட்டம் 2019 மார்ச்சில் பன்னாட்டு சதுரங்கக் கூட்டமைப்பினால் வழங்கப்பட்டது.

2021 உலகக்கிண்ணப் போட்டியில், 121-ஆவது தரவரிசையில் இருந்தபோது, 8-ஆவது தரவரிசையில் இருந்த அலிரெசா பிரூஜாவை இரண்டாவது சுற்றில் தோற்கடித்தார்.

2023 உலகக் கிண்ணப் போட்டியில், சிந்தாரோவ் 10-ஆவது தரவரிசையில் இருந்த மாக்சிம் வாச்சியர்-லாகிரேவை மூன்றாம் சுற்றில் தோற்கடித்தார்.

தரவரிசையில் 16-ஆவதாக இருந்த சிந்தாரோவ், 2025 உலகக்கிண்ணப் போட்டியில் பிரடெரிக்கு சுவான், ஒசே மார்ட்டீனசு அல்காந்தரா ஆகியோரைத் தோற்கடித்து, அரையிறுதியில் தனது நாட்டினரான நோதிர்பெக் யாகுபோவுடன் விளையாடி, சமப்படுத்தலில் வென்றார். இறுதிப் போட்டியில், சீனாவின் வெய் யியை வென்று, 2025 உலகக்கிண்ணத்தைப் பெற்றார். இதன் மூலம், உலகக்கிண்னத்தை வென்ற முதல் உசுபெக் நாட்டவர், இளம் வயதில் உலகக் கிண்ணத்தை வென்றவர் (19 ஆண்டுகள், 11 மாதங்கள் மற்றும் 18 நாட்களில்) ஆகிய சாதனைகளுடன், 2026 வேட்பாளர் சுற்றில் விளையாடவும் தகுதி பெற்றார். 

மேற்கோள்கள்

வெளி இணைப்புகள்

பகுப்பு:2005 பிறப்புகள்
பகுப்பு:வாழும் மக்கள்
பகுப்பு:உசுபெக்கிசுத்தான் சதுரங்க வீரர்கள்
பகுப்பு:சதுரங்கப் பேராதன்கள்